
Jegyzőkönyv

Zalakaros Város Önkormányzata Képviselőtestülete

2023. március 31-én megtartott

nyílt üléséről








Jegyzőkönyv

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2023. március 31-én 08,12 órai kezdettel megtartott nyílt üléséről.

[bookmark: _Hlk114647917]Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János és Vlasicsné Dörgönye Márta képviselők.

Az ülésen nincs jelen: Czirákiné Pakulár Judit képviselő.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető, Fehér Tibor Zsoltné városfejlesztési osztályvezető és Bodor Johanna igazgatási ügyintéző.
 
Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Stégli János képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.
	
Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 5 napirendi pontra tett javaslatot, melyet ismertet: 

Napirend: 

1. Egészségház mozgáskorlátozott WC átalakításához forrás biztosítása
            Előadó: Novák Ferenc polgármester

1. [bookmark: _Hlk130886201]Zalakaros Város Önkormányzata közvilágításának és intézményei részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására ajánlattételi eljárás lefolytatása
[bookmark: _Hlk130885485]            Előadó: Novák Ferenc polgármester

1. MenDan Hotel Kft. vételi szándéknyilatkozatával összefüggő rendezési tervmódosítás
[bookmark: _Hlk130886227]Előadó: Novák Ferenc polgármester

1. Ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására ajánlattételi eljárás lefolytatása
[bookmark: _Hlk130886273]Előadó: Novák Ferenc polgármester
1. Fizető parkolás bevezetéséhez kötődő döntések meghozatala                         ZÁRT
Előadó: Novák Ferenc polgármester

Novák Ferenc: Javasolja felvételre 6. számú napirendként a Zalakaros, Látogatóközpont HMKE kivitelezés című napirendi javaslatot. 
Szavazásra teszi fel az elhangzott napirendi pont felvételére vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

Az elfogadott napirend:                                       
1. Egészségház mozgáskorlátozott WC átalakításához forrás biztosítása
            Előadó: Novák Ferenc polgármester

2. Zalakaros Város Önkormányzata közvilágításának és intézményei részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására ajánlattételi eljárás lefolytatása
            Előadó: Novák Ferenc polgármester

3. MenDan Hotel Kft. vételi szándéknyilatkozatával összefüggő rendezési tervmódosítás
Előadó: Novák Ferenc polgármester

4. Ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására ajánlattételi eljárás lefolytatása
Előadó: Novák Ferenc polgármester
5. Fizető parkolás bevezetéséhez kötődő döntések meghozatala                         ZÁRT
Előadó: Novák Ferenc polgármester
6. Zalakaros, Látogatóközpont HMKE kivitelezés                                               ZÁRT
Előadó: Novák Ferenc polgármester

Novák Ferenc: Javasolja zárt ülésen tárgyalni az elfogadott napirendben szereplő az 5. számú a Fizető parkolás bevezetéséhez kötődő döntések meghozatala című, valamint a 6. számú a Zalakaros, Látogatóközpont HMKE kivitelezés című napirendi pontokat. A fizető parkolás kapcsán az előterjesztéshez tartozó árajánlatok nyilvánosságra kerülése sértené az önkormányzat, illetve az ajánlatot adók üzleti érdekét, a látogatóközpont napelem kivitelezés kapcsán pedig az előterjesztésben lévő információk nyilvánosságra kerülése az önkormányzat üzleti érdekeit sértené, erre tekintettel javasolja a két napirendi pont zárt ülés keretében történő tárgyalását. Szavazásra teszi fel az elhangzott napirendi pontok zárt ülésen való tárgyalására vonatkozó javaslatot, figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára. 
Szavazásra teszi fel a zárt ülés elrendelésére vonatkozó javaslatot.

[bookmark: _Hlk114491375]Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

[bookmark: _Hlk120198429]Képviselőtestület 53/2023. (III.31.) számú határozata:
Zalakaros Város Önkormányzat Képviselőtestülete elrendeli az elfogadott napirendben szereplő Fizető parkolás bevezetéséhez kötődő döntések meghozatala, valamint Zalakaros, Látogatóközpont HMKE kivitelezés napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.
  
Napirend tárgyalása:

1.               Egészségház mozgáskorlátozott WC átalakításához forrás biztosítása
                          Előadó: Novák Ferenc polgármester
                          (Előterjesztés a jegyzőkönyvhöz mellékelve. )

Novák Ferenc: Az Egészségház pályázati ellenőrzése során kiderült, hogy akadálymentes WC nem került kialakításra, ennek kialakítására 2023. március 31-ig kaptunk haladékot. A védőnői WC-ben csőtörés van, így emiatt a kivitelezőnek az épületben amúgy is vannak feladatai, ezért tőlük kértünk ajánlatot az átalakítási munkákra. Ennek kialakításához forrást kell biztosítania az önkormányzatnak, melynek fedezetét a költségvetés általános tartaléka biztosítja. Szavazásra teszi fel az előterjesztés szerinti határozati javaslat elfogadását.
Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 54/2023. (III.31.) számú határozata:
A Képviselőtestület
1. az Egészségház mozgáskorlátozott WC átalakítása érdekében elfogadja a kivitelező, Vektorbau Invest Kft. 1.598.413, - Ft + 431.572, - Ft Áfa, mindösszesen 2.029.985, - Ft összegű ajánlatát.
1. a pénzügyi fedezetet Zalakaros Város Önkormányzat 2023. évi költségvetésének általános tartaléka terhére biztosítja.
1. felhatalmazza a polgármestert a Vállalkozói szerződés aláírására.
Határidő:             azonnal
Felelős:               Novák Ferenc polgármester
Operatív felelős: Fehér Zsolt Tiborné városfejlesztési osztályvezető
                            Horváthné Juhász Barbara pénzügyi osztályvezető – tájékoztatásul a 
                            költségvetés számára
2.               Zalakaros Város Önkormányzata közvilágításának és intézményei 
              részére villamos energia beszerzésre vonatkozó közbeszerzési eljárás 
              lebonyolítására, a felelős akkreditált közbeszerzési szaktanácsadói 
              feladatok ellátására ajánlattételi eljárás lefolytatása
              Előadó: Novák Ferenc polgármester
              (Előterjesztés a jegyzőkönyvhöz mellékelve. )

Novák Ferenc: Az önkormányzatnak a villamos energia adásvételi szerződése 2023. június 30. napján lejár, 2023. július elsejétől új szerződés megkötése, ezt megelőzően új közbeszerzési eljárás lefolytatása szükséges. A pénzügyi fedezet meghatározására a beérkezett ajánlatok ismeretében kerülhet sor. 

Vlasicsné Dörgönye Márta: Az ajánlattételi felhívásban ez szerepel: ha a benyújtás módja zárt boríték, akkor miért lehet az ügyintéző email címére megküldeni az ajánlatot. Javasolja, hogy egy vezető és az ügyintéző email címe legyen meghatározva és egyidejűleg szükséges megküldeni az ajánlatot, ha ez nem így van, akkor kizárás. 

Kötő Attila: Mosonmagyaróváron tett szakmai látogatás kapcsán szembesült azzal, hogy ott nem a hivatal végzi a közvilágítás áramdíj beszerzési feladatot, hanem önkormányzati tulajdonú cég, de ez van Nagykanizsán is. A közvilágítással kapcsolatos bejelentéseket, feladatot a Karos-Park Kft.-nek kellene átadni.

Magyarné Kovács Judit: Zalakaroson az a szokás, hogy itt jelzik a problémát a hivatalban. A Karos-Park Kft. füvet nyír, még villanyszerelője sincs. 

Kötő Attila: Célszerű minden feladatot kidelegálni a gazdasági társaságainkhoz, amit lehet, mert nem lesznek többen a hivatalban. 

Novák Ferenc: Azt kérte Kötő képviselő úr, hogy vizsgáljuk meg ennek lehetőségét.

Kötő Attila: Nemcsak ezt a feladatkört, hanem vizsgáljunk meg mást is. 

Magyarné Kovács Judit: A Lakossági fórumon elhangzott, hogy mennyivel csökkent a hivatal létszáma, de az már nem hangzott el, hogy a kistérség kapcsán minimális a feladat, elment Zalaszabar önkormányzat, a projektmenedzser pedig önkormányzati dolgozó lett. Bánja, hogy nem a Lakossági fórumon szólalt fel.

Novák Ferenc: Ezt is meg kell vizsgálni. 

Magyarné Kovács Judit: Nem hallott arról, hogy a polgármester úr a könyvtár költségcsökkentésére vonatkozóan lépéseket tett volna. 

Novák Ferenc: Szavazásra teszi fel az alábbi határozati javaslat elfogadását:
A Képviselőtestület felhatalmazza a polgármestert az ajánlatételi felhívás aláírására és kiküldésre, azzal a kiegészítéssel, hogy az ajánlatokat e-mailben kell benyújtani, két e-mail címet kell megadni az ajánlatok fogadására, egy vezetői és egy ügyintézői e-mail címet, és rögzíteni a felhívásban, hogy az ajánlatokat egyidejűleg mindkét e-mail címre meg kell küldeni.


Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Szavazásra teszi fel az alábbi határozati javaslat elfogadását: eredeti
A Képviselőtestület egyetért azzal, hogy Zalakaros Város Önkormányzata, Zalakarosi Közös Önkormányzati Hivatal, Zalakarosi Óvoda és Bölcsőde, valamint a Zalakarosi Közösségi Ház és Könyvtár, ajánlatkérők Zalakaros Város Önkormányzata közvilágításának és intézményeinek részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le. A Képviselőtestület úgy határoz, a pénzügyi fedezet meghatározására a beérkezett ajánlatok ismeretében kerül sor.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Az elhangzott döntések figyelembevételével a képviselőtestület az alábbi határozatot hozta:

[bookmark: _Hlk131578570]Képviselőtestület 55/2023. (III.31.) számú határozata:
A Képviselőtestület:
1. egyetért azzal, hogy Zalakaros Város Önkormányzata, Zalakarosi Közös Önkormányzati Hivatal, Zalakarosi Óvoda és Bölcsőde, valamint a Zalakarosi Közösségi Ház és Könyvtár, ajánlatkérők Zalakaros Város Önkormányzata közvilágításának és intézményeinek részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. felhatalmazza a polgármestert az ajánlatételi felhívás aláírására és kiküldésre, azzal a kiegészítéssel, hogy az ajánlatokat e-mailben kell benyújtani, két e-mail címet kell megadni az ajánlatok fogadására, egy vezetői és egy ügyintézői e-mail címet, és rögzíteni a felhívásban, hogy az ajánlatokat egyidejűleg mindkét e-mail címre meg kell küldeni.
3. úgy határoz, a pénzügyi fedezet meghatározására a beérkezett ajánlatok ismeretében kerül sor.

Határidő:             azonnal
Felelős:               Novák Ferenc polgármester
Operatív felelős: Illés Gabriella projektmenedzser

Novák Ferenc: Szavazásra teszi fel az alábbi határozati javaslat elfogadását: Zalakaros Város Önkormányzat Képviselőtestülete felkéri a polgármestert, hogy vizsgálja meg, milyen önkormányzati feladatok szervezhetők ki az önkormányzati tulajdonú gazdasági társaságokba.


Képviselőtestület 5 igen szavazattal, 1 ellenszavazattal és tartózkodás nélkül a javaslatot elfogadta és az alábbi határozatot hozta:

[bookmark: _Hlk131582336]Képviselőtestület 56/2023. (III.31.) számú határozata:
Zalakaros Város Önkormányzat Képviselőtestülete felkéri a polgármestert, hogy vizsgálja meg, milyen önkormányzati feladatok szervezhetők ki az önkormányzati tulajdonú gazdasági társaságokba.
Határidő:             2023. október 15.
Felelős:               Novák Ferenc polgármester
Operatív felelős: Torma László aljegyző 
          Fehér Zsolt Tiborné városfejlesztési osztályvezető
                      Horváthné Juhász Barbara pénzügyi osztályvezető 
  
3.              MenDan Hotel Kft. vételi szándéknyilatkozatával összefüggő rendezési
             tervmódosítás
                         Előadó: Novák Ferenc polgármester
                         (Előterjesztés a jegyzőkönyvhöz mellékelve. )

Novák Ferenc: A MenDan Hotel Kft. vételi szándéknyilatkozatot nyújtott be a 261/40 hrsz.-ú telek 2 m szélességű sávjának megvásárlására. A 261/48 hrsz.-ú telek (Dísz tér) közlekedési terület, ezért forgalomképtelen. Eladni csak úgy lehet belőle egy csíkot, ha rendezési tervet módosítunk. Mivel a kft.-nek már egy rendezési terv módosítása elindult, a gyógyfürdő téri parkoló miatt, ezért ezt a módosítást javasolja összekapcsolni azzal, így célszerűbb lenne az eljárás lebonyolítása. A tervkészítés díját a kft. átvállalja.
Magyarné Kovács Judit: A Dísz tér az egy pótolhatatlan terület, ennek sok funkciója van és lehet, ezt nem adná el senkinek. Ha eddig tudta a kft. bérelni, ezután is tudná közterülethasználati engedéllyel. Ha ez a folyamat elindul, előbb-utóbb felszalámizza a Dísz teret. 
Kötő Attila: Ez a szálloda nagyon szerencsés helyen épült, de építése, fejlesztése miatt van itt ismét a kérelme. Az idegenforgalmi adót ide fizeti. Eladná a területet, de a sétányt próbálja szélesíteni az esztétikum miatt, a déli oldalon építse ki. 
Vlasicsné Dörgönye Márta: Kérdés, hogy ezt a területet lekerítené, vagy csak a tulajdonjogi helyzet változna meg? Ez opcionális lehetőség lenne.
Magyarné Kovács Judit: A fürdő előtti Dísz teret nem célszerű eladni, sem a rendezési tervet módosítani. Ha ez lenne, akkor név szerinti szavazást kér. 
Vlasicsné Dörgönye Márta: Ha beépítési százalék miatt kéri ezt, miért ne maradhatna a funkció?
Magyarné Kovács Judit: Mit építene oda? Ezt nem célszerű eladni, fölszalámizva eladni, volt már rá korábban kísérlete. 
Czimondor Nándor: Minden átrendeződne a szállodában: a wellness részleg, a szépségszalon részleg átrendeződne, jobban rendeződne a szálloda a nyugati oldalon, a wellness részleg együtt lenne. 
Stégli János: A főépítész azt mondja, hogy nincs akadálya ennek. Vlasicsné képviselő asszony javaslata: hogyan változtatja meg a sétáló utca lehetőségét. 
Novák Ferenc: Ez a hely nem lesz lekertelve, mivel megnőne a szálloda, ezért a wellness- és szépségszalon részleg átrendeződne. Szolgalmi jog bejegyzése kerülne a területre. Szavazásra teszi fel a név szerinti szavazás elrendelésére vonatkozó javaslatot.
Képviselőtestület 3 igen szavazattal, 2 ellenszavazattal és 1 tartózkodással a javaslatot nem fogadta el. 

Magyarné Kovács Judit: A Karos újságban megjelenteti a szavazás tényét. 

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, 1 ellenszavazattal és tartózkodás nélkül az alábbi határozatot fogadta el:

Képviselőtestület 57/2023. (III.31.) számú határozata:
Zalakaros Város Önkormányzat Képviselőtestülete
1. a MenDan Hotel Kft. által benyújtott „vételi szándéknyilatkozat” alapján (telekvásárlás) támogatja a településrendezési eszközök módosításának folyamatát, azzal, hogy a vételi szándéknyilatkozatot tevővel településrendezési szerződést kell kötni, melyben a rendezési terv módosításával kapcsolatosan felmerülő teljes költség viselésének terhét a vételi szándéknyilatkozatot tevőnek kell vállalnia.
2. felhatalmazza a polgármestert, hogy a településrendezési eszközök módosítása tárgyában tervezői ajánlatokat kérjen településtervezőktől.
3. felhatalmazza a polgármestert a 2. pont szerinti legkedvezőbb ajánlat figyelembevételével a vételi szándéknyilatkozatot tevővel a településrendezési szerződés aláírására.
Határidő:		azonnal 
Felelős:               	Novák Ferenc polgármester
Operatív felelős: 	Klie Zoltán főépítész

4.               Ingatlanközvetítői szolgáltató kiválasztására irányuló közbeszerzési 
                    eljárás lebonyolítására, a felelős akkreditált közbeszerzési 
                    szaktanácsadói feladatok ellátására ajánlattételi eljárás lefolytatása
                          Előadó: Novák Ferenc polgármester
                          (Előterjesztés a jegyzőkönyvhöz mellékelve. )

Novák Ferenc: A képviselőtestület a tavalyi évben tárgyalta az önkormányzati ingatlanok értékesítése céljából ingatlanközvetítői tevékenység ellátására vonatkozó pályázati kiírás lehetőségét. A Kardkovács Ügyvédi Irodától november 08-án érkezett jogi állásfoglalás. Az ajánlattételi eljárást megindítása utána a tényleges pénzügyi fedezet meghatározására a beérkezett ajánlatok ismeretében kerülhet sor. Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 58/2023. (III.31.) számú határozata:
A Képviselőtestület:
1. [bookmark: _Hlk131066908]egyetért azzal, hogy Zalakaros Város Önkormányzata ajánlatkérő által indítandó ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. felhatalmazza a polgármestert az ajánlatételi felhívás aláírására és kiküldésre.
3. úgy határoz, pénzügyi fedezet meghatározására a beérkezett ajánlatok ismeretében kerül sor.
Határidő:             azonnal
Felelős:               Novák Ferenc polgármester
Operatív felelős: Torma László aljegyző


Novák Ferenc: Mivel a nyílt ülésen tárgyalandó napirend nem volt, megköszönte a részvételt, az ülést 08,34 órakor bezárta és bejelentette, hogy a képviselőtestület 08,34 órától zárt ülés keretében folytatja tovább munkáját.    




Kmft.


                Novák Ferenc				                              Torma László 
                Polgármester					                       Aljegyző



                  Kötő Attila                                                                              Stégli János 
                Jkv. hitelesítő 						       Jkv. hitelesítő

